SET พรุ่งนี้ซึมต่อ จับตาปัจจัยต่างประเทศตัวชี้นำดัชนี
บล.กสิกรไทยมองแนวโน้มการลทุนในวันพรุ่งนี้ (27 ม.ค.) ตลาดฯคงจะซึมออกข้าง แม้ว่าแรงขายจะไม่มากในวันนี้ แต่ต้องระวังปัจจัยจากต่างประเทศอยู่ ดังนั้นดัชนีฯคงจะแกว่งในกรอบ 1,260-1,274 จุด
26 ม.ค. 2559

นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงตลาดหุ้นไทยวันนี้ (26 ม.ค.) ภาพโดยรวมถือว่าแข็งแกร่งกว่าตลาดหุ้นอื่นในภูมิภาคเอเชียที่ส่วนใหญ่ปรับตัวลงแรง โดยเฉพาะตลาดหุ้นจีน คงจะเป็นความกังวลเกี่ยว Capital Flow
ทั้งนี้ จะเห็นได้ว่าในระหว่างการเทรดดัชนีฯเคลื่อนไหวในแดนลบ แต่ภายหลังจากที่นายกรัฐมนตรีได้ออกมายืนยันจะมีการเลือกตั้งในเดือนกรกฏาคม 2560 ดัชนีฯก็ได้พลิกกลับมาเป็นบวก โดยตลาดฯได้รับแรงหนุนจากหุ้นในกลุ่มสื่อสารที่ขึ้นนำในวันนี้ ไม่ว่าจะเป็นหุ้น ADVANC, INTUCH, TRUE เป็นต้น นอกจากนี้ยังมีแรงซื้อเข้ามาในหุ้นกลุ่มเกษตร รวมถึงหุ้นในกลุ่มชิ้นส่วนอิเล็คทรอนิกส์ที่มีการเล่นเก็งผลประกอบการเข้ามา อย่างไรก็ตามตลาดฯยังได้รับแรงกดดันจากหุ้นในกลุ่มพลังงาน แต่ก็ไม่มากนัก ดังนั้นจึงทำให้ภาพรวมตลาดฯยังมีความแข็งแกร่ง
อย่างไรก็ตาม วอลุ่มเทรดของตลาดฯวันนี้ถือว่าไม่มากนัก ทำให้มองว่าตลาดยังไม่มีความมั่นคง แต่ก็หากมองในแง่บวกก็จะเห็นได้ว่าแรงขายก็ไม่ได้มากเช่นกัน เพราะตลาดฯก็ซึมซับข่าวลบไปมากแล้วด้วย
ส่วนแนวโน้มการลทุนในวันพรุ่งนี้ (27 ม.ค.) ตลาดฯคงจะซึมออกข้าง แม้ว่าแรงขายจะไม่มากในวันนี้ แต่ต้องระวังปัจจัยจากต่างประเทศอยู่ ดังนั้นดัชนีฯคงจะแกว่งในกรอบ 1,260-1,274 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 3.22 บาท เพิ่มขึ้น 0.12 บาท        
PTT ปิดที่ 219.00 บาท ลดลง 3.00 บาท
ADVANC ปิดที่ 158.00 บาท เพิ่มขึ้น 3.00 บาท
KBANK ปิดที่ 158.00 บาท เพิ่มขึ้น 0.50 บาท
SCB  ปิดที่ 119.50 บาท ลดลง 0.50 บาท
 
ที่มา: สำนักข่าวอินโฟเควสท์